سمير ابراهيم لاما

سمير عبد الله لاما, او سمير عبد الله, او سمير لاما,اتعرف باسم سمير عبد الله فى افلامه الاولى, لاكن اتعرف باسم سمير لاما فى افلامه المتاخره. ممثل فلسطينى (1929 – 2004) من مواليد القاهره من اسره فلسطينيه, اشتغل بمجال السينما بعد وفاة عمه (بدر لاما) و شارك فى شوية افلام صريه, قبل ما يسافر لبنان و يشارك فى الافلام هناك, قبل ما يعتزل السينما نهائيا و يتفرغ للتجاره و يسافر الولايات المتحده الامريكيه مع والدته.

 حياته 
هاجرت اسرة لاما الفلسطينيه الى شيلى بامريكا الجنوبيه, و بعدها مصر عشان تشارك فى تاسيس صناعه السينما. كانت اسرة لاما بتنافس الفنانه المصريه عزيزه امير فى مرحلة تاسيس صناعة السينما, و اسره لاما اسست شركه "كوندور فيلم" سنة 1926.

كانت بطولة افلام اسره لاما للشاب "بدر لاما" (1907 – 1947) اللى كان رياضى ميال للفروسيه, و كان بطل لاول افلام السينما المصريه الصامته "قبله فى الصحراء" سنة 1927, اللى اخرجه و صوره ابراهيم لاما.

كانت وفاة بدر لاما بعمر 40 سنه مفاجاه للاسره و صناعة افلامها, و لاستمرار المسيره قام المخرج ابراهيم لاما فى نفس سنة وفاه اخوه "بدر" بمنح سمير عبد الله لاما فرصه يكون خليفه لبدر لاما, وب دا المخرج ابراهيم و كانه بيحاول صناعه بدر لاما جديد, و يقدم "سمير" فى صورة شاب رياضى وسيم. ماكانش بدر ممثل موهوب, بس كان مقبول كممثل حركه, اما سمير عبد الله فهو اقل بكتير فى الموهبه و الحضور عن عمه الراحل.

بدات الخطوات الاولى لسمير عبد الله لاما فى السينما المصريه من طفولته وشارك فى اربعه افلام: فيلم "عاصفه على البتراء", و"معروف البدوى" سنه 1935 -  فيلم "الهارب" سنه 1936 - الفيلم التاريخى "صلاح الدين الايوبى" مع والده ووالدته سنه 1941.

خرج ابراهيم لاما من مصر لمدة سنه و نص بعد حرب 1948 و ساب الاستوديو اللى ييملكه و الافلام اللى كان بيوزعها من انتاجه و رجع متجوز فى نهاية اغسطس 1949 لما حدث تغيير فى السياسه ازاء اليهود, اتهمه البعض بالحرص على وجود عناصر يهوديه فى افلامه و اخرج سنة 1951 عملين بس من بطوله ابن اخوه "سمير" هما "عاصفه على الربيع" و"القافله تسير".

انتهت حياه ابراهيم لاما نهايه مفجعه لما قتل مطلقته بالرصاص نتيجه للغيره و رغبته فى ردها ليه و بعدها انتحر بنفس المسدس, و رحل فى 14 مايو 1954, و بداه ابتعد النجم الصاعد سمير عن المجال الفنى و سافر لبنان و شارك فى بعض الافلام هناك, قبل ما يعتزل السينما نهائيا و يتفرغ للتجاره و يسافر الولايات المتحده الامريكيه مع والدته.

 وفاته 
اتوفى فى الولايات المتحده فى 2 فبراير 2004.

 افلامه 
"عاصفه على البتراء" للمخرج فاروق عجرمه, وتاليف آل نيسور.

"معروف البدوى" 1935 اخراج وقصه وسيناريو وحوار ابراهيم لاما.

"الهارب" 1936 اخراج وقصه وسيناريو وحوار ابراهيم لاما.

"صلاح الدين الايوبى" 1941 للمخرج ابراهيم لاما, قصه وسيناريو وحوار السيد زياده.

"كنز السعاده" 1947 اخراج وقصه وسيناريو وحوار ابراهيم لاما.

"سكه السلامه" 1948 للمخرج ابراهيم لاما, تاليف عثمان اباظه.

"الحلقه المفقوده" 1948 اخراج وقصه وسيناريو وحوار ابراهيم لاما.

"عاصفه فى الربيع" 1951 اخراج وقصه وسيناريو وحوار ابراهيم لاما.

"القافله تسير" 1951 للمخرج ابراهيم لاما, سيناريو وحوار ابراهيم لاما والسيد زياده.

"انتربول فى بيروت" 1966 (لبنان) للمخرج كوستانتين كوستانوف.

"عصابه المهربين" 1967 (مصر) للمخرج فاروق عجرمه.

"وادى الموت" 1968 (ايران) للمخرج فاروق عجرمه.

"لعبه الحظ" 1968 (مصر) للمخرج فاروق عجرمه.

"فندق الاحلام" 1968 (لبنان) للمخرج البير نجيب.

"صقر العرب" 1968 (لبنان) للمخرج رضا ميسر.

 لينكات برانيه 

 https://dhliz.com/artist/samir_abdallah/ سمير عبد الله لاما (ممثل)
 https://karohat.com/Person/fe915b80-6a8e-4aff-9ea6-3d1270e97e89  سمير عبد الله لاما (ممثل)
 https://www.masress.com/shbabmisr/4463 سمير عبد الله لاما (ممثل)
 http://6060news.com/eg/Story/Details/48742903 سمير عبد الله لاما (ممثل)

 مصادر 

تصنيف:ممثلين مصريين